ปวดเบ้าตาซ้าย เวลากระพริบตาจะรู้สึกเจ็บเปลือกตา ตอนรับประทานอาหาร ขณะเคี้ยวรู้สึกเจ็บไปถึงข้างในหัวจี๊ดเลยคะตรงหูข้างซ้าย แล้วก็มีตุ่มแข็งกดแล้วเจ็บขึ้นบริเวณกกหูข้างซ้าย (ตุ่มแข็งจะขึ้นหลังจากมีอาการเจ็บหูทุกเดือนแล้วก็หายภายใน3-4วันจะสลับข้างเป็น) อยากทราบว่ามันเรียกอาการอะไรคะ อายุ20ปี
สวัสดีค่ะ ปวดตา เจ็บเปลือกตาเวลากระพริบตา อาจมีสาเหตุจากฝุ่นหรือสิ่งแปลกปลอมเข้าตา ตาแห้ง เยื่อบุตาอักเสบ เปลือกตาอักเสบ เป็นต้นส่วนตุ่มที่ขึ้นบริเวณกกหูเวลามีอาการเจ็บหู น่าจะเป็นจากต่อมน้ำเหลืองที่โตขึ้น พบได้เมื่อเวลามีอวัยวะข้างเคียงอักเสบ เช่น คออักเสบ หูอักเสบ เป็นต้นค่ะดังนั้นเรื่องอาการเจ็บเปลือกตา แนะนำให้ใช้ยาหยอดตาที่ช่วยลดอาการระคายเคืองตา หรือน้ำตาเทียมหยอดตาดูนะคะ หากอาการไม่ดีขึ้นแนะนำไปพบแพทย์ค่ะส่วนอาการเจ็บหู และก้อนที่กกหู แนะนำไปพบแพทย์เพื่อตรวจดูอาการและรับการรักษาอย่างเหมาะสมนะคะ